|  |
| --- |
| **PREVÁDZKOVÝ PORIADOK** **v čase mimoriadnej situácie** **VNÚTORNÝ REŽIM ŠKOLY****platný od 01.06.2020**  |
| Dátum vyhotovenia | 28. máj 2020 |
| Vypracovala  | PaedDr, Mária Cvancigerová, riaditeľka školy |
| Za kontrolu dodržiavania zodpovedá | Mgr. Alena Dudičová, ZRŠ Mgr Lenka Malíková,ZRŠ |
| Platnosť dokumentu | od 01. júna 2020 do konca školského roka 30.júna 2020 |
| Prerokované na pedagogickej rade dňa 27. mája 2020 |
| Dodržiavanie podmienok výchova a vzdelávania podľa tohto organizačného pokynu je záväzné pre všetkých zamestnancov základnej školy, školského klubu detí, zamestnancov školskej jedálne, zákonných zástupcov žiakov a žiakov 1. – 4. ročníka prítomných na vyučovaní v uvedenom období. |

**Základná škola s materskou školou Šarišské Michaľany**

**Pod lesíkom 19**

**082 22 Šarišské Michaľany**

[Čl.1 Základné ustanovenia 3](#_TOC_250008)

[Čl.2 Prevádzka a vnútorný režim školy 4](#_TOC_250007)

* 1. [Organizácia vyučovania 4](#_TOC_250006)
	2. [Personálne zabezpečenie prevádzky školy 4](#_TOC_250005)
	3. [Ranný zdravotný filter 5](#_TOC_250004)
	4. [Organizácia výchovno-vzdelávacieho procesu 6](#_TOC_250003)

[Čl.3 Základné povinnosti zákonných zástupcov 7](#_TOC_250002)

[3.1 Povinnosti zákonných zástupcov 6](#_TOC_250001)

Čl.4 Opatrenie školy kvôli prevencii nákazy COVID-19 8

[Čl.5 Stravovanie v školskej jedálni. 8](#_TOC_250000)

Čl.6 Záverečné ustanovenia. 10

**Čl.1**

1. Minister školstva, vedy, výskumu a športu podľa § 150 ods. 8 zákona č.245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov v súlade s opatrením Úradu verejného zdravotníctva SR č. OLP/4204/2020 z 22. 5. 2020 **obnovuje školské vyučovanie**, ak tak rozhodne zriaďovateľ v základných školách na účel výchovy a vzdelávania žiakov prvého až piateho ročníka a na účel konania komisionálnych skúšok.
2. Úrad verejného zdravotníctva Slovenskej republiky v nadväznosti na zlepšenie epidemiologickej situácie v súvislosti s COVID-I9 v Slovenskej republike a v súlade s postupným plánom otvárania prevádzok vydal opatrenie, ktorým umožnil otvorenie zariadení pre deti a mládež podľa §24 Zákona 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Protiepidemiologické opatrenia sú upravené v usmerneniach Ministerstva školstva, vedy a výskumu a športu SR, Ministerstva práce, sociálnych vecí a rodiny SR a Úradu verejného zdravotníctva Slovenskej republiky.
3. Dňa 18. mája 2020 Ministerstvo školstva, vedy, výskumu a športu SR zverejnilo oficiálne dokumenty o tzv. návrate do škôl od 1. 6. 2020.
4. Riaditeľka Základnej školy s materskou školou (ďalej len „škola“) vydáva na základe § 153 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov dodatok k prevádzkovému poriadku a vnútorný režim školy.
5. Dokument prerokovala v pedagogickej rade dňa 27.05.2020 a je platný od 1. júna 2020 do konca školského roka 2019/2020.

Čl. 2 Prevádzka a vnútorný režim školy

* 1. Organizácia vyučovania
		+ Budova základnej školy je otvorená v pracovných dňoch **od 7.00 hod. do 16.00 hod .**
		+ Do školskej budovy vchádzajú žiaci pravým hlavným vchodom od **7:00 do 8:00 hod.**

Žiaci 1. – 4. ročníka majú vyučovacie bloky do 11.00- 11:30 h.

* + - Prestávky medzi jednotlivými blokmi si vyučujúci organizuje tak, aby nedochádzalo k stretávaniu skupín.
		- **Školský klub detí** je v prevádzke pre žiakov 1. – 4. ročníka od **11.30 h do 16.00 h *bez ranného schádzania.***
		- **Odchod žiaka z ŠKD** s doprovodom bude možný v presne stanovenom čase tak, aby sa skupiny navzájom nestretávali :

Čas odchodu žiaka oznámi zákonný zástupca písomne.

* + - Ak žiak nenavštevuje ŠKD a nestravuje v školskej jedálni odchádza po skončení vyučovacieho bloku domov.
		- V triede je maximálne 20 žiakov s jednou učiteľkou a poobede s jednou vychovávateľkou.
		- Vytvorená trieda/skupina sa nebude meniť, aj keď počet žiakov klesne. V prípade nízkych počtov žiakov k zmene v skupine príde až v nasledujúcom týždni.
		- Nový žiak v priebehu týždňa neprichádza do triedy/skupiny v hociktorý deň, ale až v nasledujúcom týždni od pondelka.
		- Budova školy sa zatvára o 8 :00 h a po tomto čase nebude možný vstup do školy.
		- Účasť žiakov na vyučovaní od 1. júna 2020 je **dobrovoľná.**
	1. Personálne zabezpečenie prevádzky školy
		+ Výchovno - vzdelávaciu činnosť zabezpečujú pedagogickí zamestnanci, ktorí nepatria do rizikovej skupiny z hľadiska ohrozenia ochorením COVID –19.
		+ Ostatné činnosti v škole (najmä upratovanie) zabezpečia nepedagogickí zamestnanci, ktorí nepatria do rizikovej skupiny z hľadiska ohrozenia ochorením COVID - 19.
		+ V prípade, že zamestnanec z rizikovej skupiny začne vykonávať prácu na pracovisku, vyznačí túto skutočnosť v dotazníku o zdravotnom stave pred návratom do zamestnania.
	2. Ranný zdravotný filter
		+ Riaditeľka školy zabezpečí **každodenný ranný zdravotný** filter všetkých zamestnancov školy a žiakov v každej triede.
		+ Pedagogický zamestnanec danej triedy má rúško alebo štít a rukavice.
		+ Pri príchode žiaka do školy jeden poverený zamestnanec pred vchodom do školy odmeria žiakovi teplotu (do 37,3°C), druhý poverený zamestnanec prevezme od žiaka **Vyhlásenie o svojom zdravotnom stave** podpísané zákonným zástupcom, vpustí ho do budovy školy a dá pokyn žiakovi vydezinfikovať si ruky. Následne žiak v sprievode pedagogického zamestnanca prechádza priamo do triedy, prezuje sa a zaujme svoje miesto v triede podľa pokynov vyučujúceho.
		+ Žiak je **povinný** mať každý deň dve rúška, papierové hygienické vreckovky a fľašu s vodou označenú svojim menom.
		+ Na chodbách školy sú zabezpečené dozory ďalšími pedagogickými zamestnancami.
	3. Organizácia výchovno-vzdelávacieho procesu
		+ Keďže účasť žiakov na vyučovaní je dobrovoľná škola nepokračuje vo vzdelávaní podľa školského vzdelávacieho programu.
		+ V platnosti je Usmernenie ŠŠI podľa ktorého budeme vyučovať formou blokového/tematického spôsobu vzdelávania s hodinovou organizáciou vyučovania.
		+ Písomné a ústne skúšanie žiakov sa nerealizuje do konca školského roka.
		+ Žiaci 1. – 4. ročníka, ktorí nenastúpili do školy sa naďalej učia dištančnou formou.
		+ Žiaci 5. – 9. ročníka pokračujú naďalej v dištančnom vzdelávaní so zameraním na hlavné vzdelávacie oblasti.
		+ Počas výchovno-vzdelávacieho procesu je zvonenie vypnuté.
		+ Žiaci v triede počas vyučovania v triede rúško podľa pokynov nemusia mať, po opustení triedy v interiéri však nasadia rúško.
		+ Pedagogický zamestnanec organizuje vyučovanie, podľa poveternostných podmienok v exteriéri areáli školy, prípadne v okolí školy. Telocvičňa je zatvorená.
		+ Pedagogickí zamestnanci a odborní zamestnanci, ktorí nepatria do rizikovej skupiny, majú možnosť od 1.6.2020 vykonávať dištančné vzdelávanie v 6 – 9. ročníku tak ako doteraz – z domu ,,home office“ alebo priamo na pracovisku. Stravovanie zamestnancov je zo strany zamestnávateľa zabezpečené v priestoroch školskej jedálne podľa určeného harmonogramu.
		+ Žiakom, ktorí nemajú prístup na internet a nebudú v škole, sprostredkuje škola distančné vzdelávanie doterajším spôsobom v rámci svojich možností – distribúciou pracovných listov prostredníctvom asistentov učiteľa, sociálneho pedagóga a pracovníkov Komunitného centra v Ostrovanoch.

Čl. 3 Základné povinnosti zákonných zástupcov

Zákonní zástupcovia dodržiavajú pokyny riaditeľky školy, ktoré upravujú podmienky prevádzky základnej školy s materskou školou do konca školského roka 2019/2020.

***Pohyb zákonných zástupcov a sprevádzajúcich osôb žiakov je v priestoroch školy prísne zakázaný !***

* 1. Povinnosti zákonných zástupcov
		+ Zákonný zástupca zodpovedá za dodržiavanie hygienicko - epidemiologických opatrení pri príchode žiaka do základnej školy a pri odchode žiaka zo základnej školy (nosenie rúšok, dodržiavanie odstupov, dezinfekcia rúk).
		+ Zákonný zástupca zabezpečí dieťaťu každý deň 2 rúška (jedno rezervné má žiak v taške) a papierové jednorazové vreckovky a fľašu s vodou označenú svojim menom.
		+ Zákonný zástupca dohliadne na to, aby jeho dieťa prichádzalo a odchádzalo len s osobami, ktoré s ním žijú v spoločnej domácnosti.
		+ Zákonný zástupca predkladá pri prvom nástupe žiaka do základnej školy, alebo po každom prerušení dochádzky žiaka do školy v trvaní viac ako tri dni písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie.
		+ Písomné vyhlásenie o zdravotnej spôsobilosti žiaka je uverejnené na webovej stránke školy. Ak zákonný zástupca nemá možnosť vytlačiť si tento dokument z webovej stránky školy, dostane ho v prvý deň nástupu svojho dieťaťa. Dokument si svojím perom vypíše a odovzdá pedagogickému zamestnancovi.
		+ *V prípade, že u dieťaťa je podozrenie alebo potvrdené ochorenie na COVID-19, bezodkladne zákonný zástupca o tejto situácií informuje príslušného vyučujúceho a riaditeľku školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok nie je dieťaťu umožnené naďalej navštevovať školu, zo školy vylúčené.*

Škola žiakovi **neumožní zúčastniť sa výchovno-vzdelávacieho procesu v prípade:**

* + - nedodržania určeného času príchodu do školy,
		- nedodržania určeného času odchodu zo školy a ŠKD,
		- pri príznakoch akéhokoľvek ochorenia (kýchanie, kašľanie, zvýšená teplota nad 37°C a pod.)
		- ak žiak nebude mať každý deň so sebou predpísané hygienické potreby.

Čl. 4 Opatrenia školy kvôli prevencii nákazy COVID-19

* + - Pri ceste do školy sa sprevádzajúce osoby a žiaci riadia opatreniami ÚVZ SR a pokynmi RÚVZ.
		- Sprevádzajúce osoby sa vo vnútorných priestoroch školy nepohybujú.
		- Žiak nosí rúško všade vo vnútorných priestoroch školy, okrem svojej skupiny/triedy v interných a externých priestoroch školy, kde prebieha výchovno-vzdelávací proces.
		- Nepedagogický zamestnanec školy nosí rúško alebo ochranný štít. Pedagogický zamestnanec má odporučené nosiť rúško alebo ochranný štít pri výkone výchovno- vzdelávacieho procesu.
		- Pedagogický zamestnanec zabezpečí v miestnosti časté a intenzívne vetranie.
		- Pedagogický zamestnanec upozorňuje žiakov na dodržiavanie hygienických pravidiel pri kýchaní a kašľaní.
		- Pri návšteve toalety si žiak nasadí rúško. Po použití toalety si dezinfekčným mydlom z dávkovača umyje ruky a osuší jednorazovými papierovými utierkami. Potom si vydezinfikuje ruky. Žiak nepoužíva textilný uterák.
		- Pri odchode na školský dvor si žiak nasadí rúško. Žiaci sa nedržia za ruky, idú pokojne a dodržiavajú rozostupy.
		- Upratovanie a dezinfekcia toaliet prebieha priebežne a podľa potreby, najmenej však 2x denne. Upratovací personál je informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.
		- Smetné koše sú bez vrchného uzáveru, aby nebol fyzický kontakt rúk s košom pri zahadzovaní odpadu.

 Čl. 5 Stravovanie v školskej jedálni

* + - Školské stravovanie bude pre žiakov a zamestnancov školy zabezpečené v bežnej podobe. Stravovanie externých stravníkov a diétne stravovanie sa zabezpečovať nebude.
		- Výdaj jedla bude v rozmedzí **od 11:00 do 12:30 h** podľa harmonogramu pre jednotlivé skupiny žiakov a zamestnancov školy.
		- 1.trieda 11:00
		- 2.trieda 11:20
		- 3.trieda 11:40
		- 4.trieda 12:00
		- Žiaci v skupinách sa budú stravovať v upravených priestoroch školskej jedálne. Pri jednom stole **sedia 2 žiaci.**
		- Pred vstupom do školskej jedálne si žiaci vydezinfikujú ruky.
		- Stravu bude vydávať personál školskej jedálne na podnose spolu s čistým príborom. Žiaci si sami jedlo a pitie nedokladajú a neberú si ani príbory.
		- Do priestorov školskej jedálne vstupujú žiaci spolu s pedagógom, ktorý v danej triede vyučuje. Na obed majú žiaci max. 20 minút, aby sa vystriedali všetky skupiny v stanovenom časovom rozmedzí.
		- Prevádzka školskej jedálne sa riadi podľa schváleného dodatku k Prevádzkovému

poriadku 

**Čl. 6 Pri podozrení na ochorenie**

1. Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov základnej školy.
2. Ak žiak v priebehu dňa vykazuje niektorý z možných príznakov COVID-19, je nutné umiestniť ho do samostatnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID – 19 základná škola informuje príslušný RÚVZ tak, ako je to v prípade iných infekčných ochorení.
3. Ak sa u zamestnanca základnej školy objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľku školy a opustí školu v najkratšom možnom čase s použitím rúška.

 Čl. 7 Záverečné ustanovenia

1. Prevádzkový poriadok a vnútorný režim školy je záväzný pre všetkých žiakov, zákonných zástupcov a zamestnancov školy.
2. Pedagogický zamestnanec / triedny učiteľ je povinný preukázateľne oboznámiť s Prevádzkovým poriadkom a vnútorným režimom školy žiakov danej skupiny.
3. Riaditeľka školy oboznámi Prevádzkovým poriadkom a vnútorným režimom školy

 zákonných zástupcov žiakov.

1. Tento Prevádzkový poriadok a vnútorný režim školy nadobúda účinnosť 1.júna 2020. Platí do 30.júna 2020.

V Šarišských Michaľanoch 28. mája 2020

 ................................

 PaedDr. Mária Cvancigerová

 riaditeľka školy